SIRI ออกหุ้นกู้ 500 ลบ. ชูดบ. 3% ต่อปี ขายนลท.ทั่วไป 16-20 ก.ย.นี้
SIRI ออกหุ้นกู้ 500 ลบ.อายุ 2 ปี 6 เดือนครบกำหนดไถ่ถอนปี 2567 มีดอกเบี้ยคงที่ 3% ต่อปี จ่ายดอกเบี้ยทุก 3 เดือน เสนอขายผู้ลงทุนทั่วไป 16-20 ก.ย.นี้ เล็งนำเงินที่ได้เป็นทุนหมุนเวียนกิจการ โดยบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ "BBB+"
6 ก.ย. 2564

บริษัท แสนสิริ จำกัด (มหาชน) หรือ SIRI ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่าไม่เกิน 500 ล้านบาท อายุ 2 ปี 6 เดือน ครบกำหนดไถ่ถอนปี 2567 มีอัตราดอกเบี้ยคงที่ 3% ต่อปี จ่ายดอกเบี้ยทุก 3 เดือน โดยเสนอขายให้แก่ผู้ลงทุนทั่วไป ระหว่างวันที่ 16 – 20 ก.ย.2564 ผ่านธนาคารไทยพาณิชย์
โดยบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “BBB+” แนวโน้มอันดับเครดิต “Stable” เมื่อวันที่ 2 ก.ย.2564
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้ไปเป็นเงินทุนหมุนเวียนในการดำเนินธุรกิจ จำนวน 500 ล้านบาท ที่จะใช้ภายใน 1 – 2 ปี นับแต่วันออกหุ้นกู้
 
 